
<RepeatBlock-Amend><Amend>Pozmeňujúci návrh		<NumAm>1</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 10, 13 a 18</Compromise>
<DocAmend>Návrh uznesenia</DocAmend>
<Article>Odôvodnenie A a (nové)</Article>
	

	Návrh uznesenia
	Pozmeňujúci návrh

	
	Aa.	keďže práca ombudsmanky prispieva k tomu, aby boli inštitúcie EÚ efektívnejšie, účinnejšie, ústretovejšie voči občanom a zodpovednejšie, čím sa zvyšuje dôvera občanov v európsky projekt; keďže ombudsmanka možno bude musieť pri výkone svojho mandátu riešiť nové javy, ktoré sa v poslednom čase výrazne rozšírili, ako sú dezinformácie a škodlivé činnosti zo strany tretích krajín zamerané na oslabenie dôvery občanov v EÚ;


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 22 a 23</Compromise>
<DocAmend>Návrh uznesenia</DocAmend>
<Article>Odôvodnenie J</Article>
	

	Návrh uznesenia
	Pozmeňujúci návrh

	J.	keďže ombudsmanka sa v rámci vyšetrovaní zaoberala aj tým, že Rada EÚ neustále využíva podnikové sponzorstvo, ktoré vyvolalo pretrvávajúce a značné znepokojenie verejnosti v súvislosti s vplyvom, ktorý by sponzori mohli mať na rozhodovací proces EÚ, najmä pokiaľ ide o rokovania týkajúce sa politiky a právnych predpisov EÚ, ktoré ovplyvňujú súkromné záujmy takýchto sponzorov, čo predstavuje vážne riziko poškodenia dobrého mena Rady aj Únie ako celku;
	J.	keďže ombudsmanka skúmala skutočnosť, že rotujúce predsedníctvo Rady EÚ neustále využíva podnikové sponzorstvo, ktoré vyvolalo znepokojenie verejnosti v súvislosti s vplyvom, ktorý by sponzori mohli mať na rozhodovací proces EÚ, najmä pokiaľ ide o rokovania týkajúce sa politiky a právnych predpisov EÚ, ktoré ovplyvňujú takýchto sponzorov;


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúci návrh 28</Compromise>
<DocAmend>Návrh uznesenia</DocAmend>
<Article>Odôvodnenie K</Article>
	

	Návrh uznesenia
	Pozmeňujúci návrh

	K.	keďže ombudsmanka začala vyšetrovanie na základe sťažnosti mimovládnych organizácií, ktoré kritizovali skutočnosť, že členmi poradnej skupiny pre odvetvie v rámci energetickej platformy EÚ zriadenej Komisiou mohli byť len zástupcovia podnikov, čo je v rozpore s pravidlami Komisie týkajúcimi sa vyváženého zastúpenia; keďže ombudsmanka konštatovala, že vysvetlenia Komisie týkajúce sa úplného vylúčenia zástupcov občianskej spoločnosti z tejto skupiny, a to aj so štatútom pozorovateľa, sú nepresvedčivé; keďže z inšpekcií ombudsmanky vyplynulo, že skupina rokovala o ďalších štrukturálnych dodávkach energie z fosílnych palív a podporovala ich, čo má pre EÚ sociálne, environmentálne, hospodárske a geopolitické dôsledky;
	K.	keďže ombudsmanka vyšetrovala, ako Komisia rozhodla o zložení poradnej skupiny pre odvetvie v rámci energetickej platformy EÚ; keďže ombudsmanka konštatovala, že vysvetlenia Komisie týkajúce sa vylúčenia zástupcov občianskej spoločnosti z tejto skupiny, a to aj so štatútom pozorovateľa, sú nepresvedčivé;


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúci návrh 30</Compromise>
<DocAmend>Návrh uznesenia</DocAmend>
<Article>Odôvodnenie L</Article>
	

	Návrh uznesenia
	Pozmeňujúci návrh

	L.	keďže ombudsmanka vykonala na základe sťažností vyšetrovanie týkajúce sa zloženia výboru Komisie pre kontrolu regulácie, ktorého výsledok potvrdil absenciu potrebných odborných znalostí v sociálnej a environmentálnej oblasti, čo je v rozpore s ustanoveniami oznámenia Komisie o výbore pre kontrolu regulácie; keďže ombudsmanka tiež skúmala interakciu výboru pre kontrolu regulácie so zástupcami záujmových skupín a dospela k záveru, že ak osvetové činnosti členov výboru pre kontrolu regulácie vyvolávajú pochybnosti o nezávislosti a nestrannosti výboru pre kontrolu regulácie, členovia tohto výboru by sa mali zdržať vykonávania takýchto činností;
	L.	keďže ombudsmanka vykonala na základe sťažností vyšetrovanie týkajúce sa zloženia výboru Komisie pre kontrolu regulácie, ktorého výsledok potvrdil, že súčasné zloženie dostatočne nezaručuje odborné znalosti v sociálnej a environmentálnej oblasti, ktoré sa požadujú podľa oznámenia Komisie o výbore pre kontrolu regulácie; keďže ombudsmanka tiež skúmala interakciu výboru pre kontrolu regulácie so zástupcami záujmových skupín a dospela k záveru, že ak osvetové činnosti členov výboru pre kontrolu regulácie vyvolávajú pochybnosti o nezávislosti a nestrannosti výboru pre kontrolu regulácie, členovia tohto výboru by sa mali zdržať vykonávania takýchto činností;


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 35, 36, 37 a 38</Compromise>
<DocAmend>Návrh uznesenia</DocAmend>
<Article>Odôvodnenie N</Article>
	

	Návrh uznesenia
	Pozmeňujúci návrh

	N.	keďže ombudsmanka začala vyšetrovanie rozhodnutia Komisie pozvať na seminár o pesticídoch len zástupcov tohto odvetvia, pričom ide pracovnú oblasť, ktorá má priamy vplyv na zdravie a životné prostredie, a dospela k záveru, že Komisia mohla zabezpečiť väčšiu transparentnosť; keďže ombudsmanka uznala obavy verejnosti týkajúce sa výlučnej účasti odvetvia pesticídov na seminároch za legitímne, pretože tieto semináre sú vnímané ako príležitosť tohto odvetvia neprimerane ovplyvňovať prácu Komisie; keďže ombudsmanka pri skúmaní pravidiel týkajúcich sa nahrádzania nebezpečných látok v pesticídoch vrátane usmerňovacieho dokumentu o porovnávacom posúdení vyjadrila osobitné znepokojenie nad tým, že Komisia sa neusilovala o zlepšenie pravidiel nahrádzania pesticídov, hoci od roku 2020 vedela, že sú neúčinné;
	N.	keďže ombudsmanka začala vyšetrovanie rozhodnutia Komisie pozvať na seminár o pesticídoch len zástupcov tohto odvetvia a dospela k záveru, že by sa mohla zabezpečiť väčšia transparentnosť, pričom Komisii navrhla, aby vytvorila osobitnú webovú stránku, aby zverejňovala informácie a dokumenty o nadchádzajúcich podujatiach venovaných pesticídom hneď, ako budú k dispozícii, a aby zabezpečila, že všetky príslušné zainteresované strany budú mať príležitosť vyjadriť svoj názor; keďže ombudsmanka uznala obavy verejnosti týkajúce sa výlučnej účasti odvetvia pesticídov na seminároch za legitímne, pretože tieto semináre sú vnímané ako príležitosť tohto odvetvia neprimerane ovplyvňovať prácu Komisie;


Or. <Original>{EN}en</Original>
</Amend>
<Amend>Pozmeňujúci návrh		<NumAm>6</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 40, 41 a 42</Compromise>
<DocAmend>Návrh uznesenia</DocAmend>
<Article>Odôvodnenie O</Article>
	

	Návrh uznesenia
	Pozmeňujúci návrh

	O.	keďže ombudsmanka sa zaujímala o to, ako Komisia riešila obvinenia z konfliktu záujmov, ktoré sa týkali jedného z jej komisárov v súvislosti s vybavovaním sťažnosti na porušenie právnych predpisov; keďže ombudsmanka potvrdila, že Komisia sa rozhodla postúpiť sťažnosť na porušenie právnych predpisov Generálnemu riaditeľstvu Komisie pre poľnohospodárstvo a rozvoj vidieka (GR AGRI), a to i napriek tomu, že bola upozornená na skutočnosť, že brat komisára pre poľnohospodárstvo patril medzi poslancov poľského parlamentu, ktorí predmetný právny predpis navrhli; keďže ombudsmanka dospela k záveru, že spôsob, akým Komisia posudzovala konflikt záujmov, bol chybný a mal zjavný negatívny vplyv na nezávislosť Komisie;
	O.	keďže ombudsmanka sa zaujímala o to, ako Komisia riešila obvinenia z konfliktu záujmov, ktoré sa týkali jedného z jej komisárov v súvislosti s vybavovaním sťažnosti na porušenie právnych predpisov;


Or. <Original>{EN}en</Original>
</Amend>
<Amend>Pozmeňujúci návrh		<NumAm>7</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 44 a 45</Compromise>
<DocAmend>Návrh uznesenia</DocAmend>
<Article>Odôvodnenie P</Article>
	

	Návrh uznesenia
	Pozmeňujúci návrh

	P.	keďže Parlament takmer jednomyseľne schválil osobitnú správu ombudsmanky týkajúcu sa času, ktorý Komisia potrebuje na vybavenie žiadostí o prístup verejnosti k dokumentom, pričom Komisiu požiadal, aby napravila systémové oneskorenia pri vybavovaní žiadostí o prístup, pretože sú v rozpore s demokratickými zásadami stanovenými v zmluvách EÚ; keďže ombudsmanka zistila, že Komisia nedodržala zákonné lehoty na preskúmanie pôvodných rozhodnutí o prístupe v 85 % prípadov a že k oneskoreniam zvyčajne dochádzalo v súvislosti so žiadosťami o prístup týkajúcimi sa oblastí významného verejného významu; keďže takéto oneskorenia majú obzvlášť vážne dôsledky v prípade legislatívnych dokumentov, pretože narúšajú schopnosť občanov včas kontrolovať rozhodnutia a politiky EÚ, čo bráni ich zmysluplnej účasti na demokratickom živote EÚ;
	P.	keďže Parlament takmer jednomyseľne schválil osobitnú správu ombudsmanky týkajúcu sa času, ktorý Komisia potrebuje na vybavenie žiadostí o prístup verejnosti k dokumentom, pričom Komisiu vyzval, aby riešila oneskorenia pri žiadostiach o prístup; keďže ombudsmanka zistila, že Komisia nedodržala zákonné lehoty na preskúmanie pôvodných rozhodnutí o prístupe v 85 % prípadov; keďže oneskorenia môžu byť v prípade legislatívnych dokumentov problematickejšie;


Or. <Original>{EN}en</Original>
</Amend>
<Amend>Pozmeňujúci návrh		<NumAm>8</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúci návrh 47</Compromise>
<DocAmend>Návrh uznesenia</DocAmend>
<Article>Odôvodnenie Q</Article>
	

	Návrh uznesenia
	Pozmeňujúci návrh

	Q.	keďže ombudsmanka začala niekoľko vyšetrovaní nedostatočného prístupu verejnosti k legislatívnym dokumentom, pričom kritizovala skutočnosť, že Komisia odmietla poskytnúť prístup k príspevkom zainteresovaných strán a členských štátov týkajúcim sa právneho predpisu EÚ o obnove prírody3a k dokumentom o revízii pravidiel EÚ o poskytovaní informácií o potravinách spotrebiteľom; keďže ombudsmanka zo systémovejšieho hľadiska skúmala, či inštitúcie EÚ dodržiavajú zásadu legislatívnej transparentnosti, ako je stanovená v zmluvách EÚ, pričom dospela k záveru, že Rada ani Komisia túto zásadu plne neuplatňujú;
	Q.	keďže ombudsmanka začala niekoľko vyšetrovaní nedostatočného prístupu verejnosti k legislatívnym dokumentom, pričom kritizovala skutočnosť, že Komisia odmietla poskytnúť prístup k príspevkom zainteresovaných strán a členských štátov týkajúcim sa právneho predpisu EÚ o obnove prírody3 a k dokumentom o revízii pravidiel EÚ o poskytovaní informácií o potravinách spotrebiteľom; keďže ombudsmanka zo systémovejšieho hľadiska skúmala, či inštitúcie EÚ dodržiavajú zásadu legislatívnej transparentnosti, ako je stanovená v zmluvách EÚ, pričom dospela k záveru, že Rada ani Komisia túto zásadu plne nedodržiavajú;

	_________________
	_________________

	3 Nariadenie Európskeho parlamentu a Rady (EÚ) 2024/1991 z 24. júna 2024 o obnove prírody a o zmene nariadenia (EÚ) 2022/869 (Ú. v. EÚ L, 2024/1991, 29.7.2024, ELI: http://data.europa.eu/eli/reg/2024/1991/oj).
	3 Nariadenie Európskeho parlamentu a Rady (EÚ) 2024/1991 z 24. júna 2024 o obnove prírody a o zmene nariadenia (EÚ) 2022/869 (Ú. v. EÚ L, 2024/1991, 29.7.2024, ELI: http://data.europa.eu/eli/reg/2024/1991/oj).


Or. <Original>{EN}en</Original>
</Amend>
<Amend>Pozmeňujúci návrh		<NumAm>9</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 49, 51, 52 a 54</Compromise>
<DocAmend>Návrh uznesenia</DocAmend>
<Article>Odôvodnenie R</Article>
	

	Návrh uznesenia
	Pozmeňujúci návrh

	R.	keďže ombudsmanka sa zaoberala úmrtiami v Stredozemnom mori a odhalila závažné nedostatky v úlohe agentúry Frontex pri pátracích a záchranných operáciách, a to i pokiaľ ide o nezabezpečenie dostatočného zapojenia členov monitorovacej skupiny agentúry Frontex pre základné práva do rozhodovania o núdzových námorných situáciách, ako aj o absenciu vnútorných usmernení agentúry Frontex o vydávaní núdzových signálov; keďže ombudsmanka zdôraznila, že na úrovni EÚ neexistuje jednotný mechanizmus zodpovednosti, ktorý by umožnil nezávisle preskúmať úlohu vnútroštátnych orgánov, úlohu agentúry Frontex a úlohu Komisie, ktorá je zodpovedná za zabezpečenie súladu s ustanoveniami o základných právach podľa zmlúv EÚ;
	R.	keďže ombudsmanka uskutočnila po úmrtiach v Stredozemnom mori vyšetrovanie a navrhla mechanizmus zodpovednosti EÚ, ktorý by umožnil nezávisle preskúmať príslušné úlohy vnútroštátnych orgánov, agentúry Frontex a Komisie;


Or. <Original>{EN}en</Original>
</Amend>
<Amend>Pozmeňujúci návrh		<NumAm>10</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 57 a 58</Compromise>
<DocAmend>Návrh uznesenia</DocAmend>
<Article>Odôvodnenie S</Article>
	

	Návrh uznesenia
	Pozmeňujúci návrh

	S.	keďže podľa ombudsmanky skutočnosť, že Komisia odmietla zverejniť dokumenty týkajúce sa príspevkov zainteresovaných strán k jej legislatívnemu návrhu o boji proti sexuálnemu zneužívaniu detí, predstavuje nesprávny úradný postup, pretože tým bránila verejnosti v kontrole dosahu a vplyvu takýchto súkromných zainteresovaných strán;
	S.	keďže podľa ombudsmanky mohla Komisia poskytnúť lepší prístup k dokumentom týkajúcim sa príspevkov zainteresovaných strán k jej legislatívnemu návrhu o boji proti sexuálnemu zneužívaniu detí, pretože obmedzený prístup bránil verejnosti v kontrole dosahu a vplyvu takýchto súkromných zainteresovaných strán;


Or. <Original>{EN}en</Original>
</Amend>
<Amend>Pozmeňujúci návrh		<NumAm>11</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 66, 67, 68, 71 a 72</Compromise>
<DocAmend>Návrh uznesenia</DocAmend>
<Article>Odsek 4</Article>
	

	Návrh uznesenia
	Pozmeňujúci návrh

	4.	vyjadruje mimoriadne znepokojenie nad tým, že Komisia nedodržiava právne záväzné lehoty na vypracovanie rozhodnutí o autorizácii nebezpečných chemických látok; zdôrazňuje, že výrazné oneskorenia Komisie predstavujú veľkú hrozbu pre ľudské zdravie a životné prostredie, pretože spoločnosti môžu pokračovať v používaní takýchto chemických látok vrátane perfluóralkylových a polyfluóralkylových látok (PFAS), ktoré sú spojené so zvýšeným rizikom rakoviny a genetického poškodenia a so zhoršeným reprodukčným zdravím;
	4.	vyjadruje znepokojenie nad tým, že Komisia nedodržiava právne záväzné lehoty na vypracovanie rozhodnutí o autorizácii nebezpečných chemických látok vrátane perfluóralkylových a polyfluóralkylových látok (PFAS); zdôrazňuje, že dodržiavanie týchto lehôt je nevyhnutné na zabezpečenie ochrany ľudského zdravia a životného prostredia, ako aj právnej istoty a predvídateľnosti v rozhodovacom procese EÚ; zdôrazňuje, že v záujme riešenia zdravotných a environmentálnych rizík, ktoré predstavujú PFAS, by Komisia mala koordinovať svoju činnosť s členskými štátmi, ich vnútroštátnymi a miestnymi orgánmi, ale aj s príslušnou občianskou spoločnosťou, akademickou obcou a vedeckými inštitúciami, ktoré v tejto oblasti zohrávajú zásadnú úlohu;


Or. <Original>{EN}en</Original>
</Amend>
<Amend>Pozmeňujúci návrh		<NumAm>12</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 77 a 78</Compromise>
<DocAmend>Návrh uznesenia</DocAmend>
<Article>Odsek 5</Article>
	

	Návrh uznesenia
	Pozmeňujúci návrh

	5.	domnieva sa, že Komisia musí prioritne riešiť všetky závažné nedostatky týkajúce sa riadenia rizík súvisiacich s látkami vzbudzujúcimi veľmi veľké obavy a že musí zamietnuť každú žiadosť o autorizáciu takýchto látok a zakázať ich používanie, ak v súvislosti s ochranou ľudského zdravia a životného prostredia pretrváva neistota; vyjadruje pevné presvedčenie, že Komisia by mala v plnej miere vykonať všetky odporúčania vyplývajúce z vyšetrovania ombudsmanky vrátane odporúčania, aby sa zamietali žiadosti o autorizáciu látky vzbudzujúcej veľmi veľké obavy, v súvislosti s ktorou chýbajú všetky potrebné informácie, a to s cieľom zabezpečiť, aby spoločnosti nemohli tieto nebezpečné látky naďalej používať;
	5.	domnieva sa, že Komisia musí prioritne riešiť všetky závažné nedostatky týkajúce sa riadenia rizík súvisiacich s látkami vzbudzujúcimi veľmi veľké obavy, a to aj revíziou svojich vnútorných postupov s cieľom zabezpečiť, aby mohla prijímať rýchlejšie rozhodnutia o týchto žiadostiach, v súlade s cieľmi nariadenia REACH na ochranu ľudského zdravia a životného prostredia; vyjadruje presvedčenie, že Komisia by mala vykonať odporúčania vyplývajúce z vyšetrovania ombudsmanky vrátane odporúčania týkajúceho sa žiadostí, v ktorých chýbajú všetky potrebné informácie;


Or. <Original>{EN}en</Original>
</Amend>
<Amend>Pozmeňujúci návrh		<NumAm>13</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 82, 83, 84 a 87</Compromise>
<DocAmend>Návrh uznesenia</DocAmend>
<Article>Odsek 6</Article>
	

	Návrh uznesenia
	Pozmeňujúci návrh

	6.	vyjadruje pevné presvedčenie, že pokračujúce povoľovanie nebezpečných pesticídov sa musí okamžite zastaviť; zdôrazňuje, že Komisia musí výrazne zlepšiť pravidlá nahrádzania nebezpečných látok v pesticídoch s cieľom uprednostniť bezpečné nechemické alternatívy a rýchlo prejsť na udržateľný potravinový systém a životné prostredie bez toxínov; naliehavo vyzýva Komisiu, aby upustila od schvaľovania „účinných látok“ používaných v pesticídoch v prípadoch, keď ich používanie nebolo označené za bezpečné alebo keď sú potrebné dodatočné údaje potvrdzujúce ich bezpečnosť, a to vzhľadom na už aj tak závažné dôsledky, ktoré má používanie pesticídov na ľudské zdravie a životné prostredie, a pri plnom uplatňovaní zásady predbežnej opatrnosti; vyzýva Komisiu, aby zabezpečila, že schvaľovací proces bude plne transparentný a bez konfliktu záujmov, a aby sa zaviazala ukončiť používanie všetkých syntetických pesticídov najneskôr do roku 2035;
	6.	zdôrazňuje, že Komisia by mala zlepšiť pravidlá nahrádzania nebezpečných látok v pesticídoch s cieľom lepšie zohľadňovať účinné a bezpečné nechemické alternatívy; vyzýva Komisiu, aby zabezpečila, že schvaľovací proces bude plne transparentný a bude sa riadiť prísnymi zárukami proti konfliktu záujmov, pričom náležite zohľadní návrhy ombudsmanky na zlepšenie;


Or. <Original>{EN}en</Original>
</Amend>
<Amend>Pozmeňujúci návrh		<NumAm>14</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 88, 91 a 92</Compromise>
<DocAmend>Návrh uznesenia</DocAmend>
<Article>Odsek 7</Article>
	

	Návrh uznesenia
	Pozmeňujúci návrh

	7.	zdôrazňuje, že inštitúcie EÚ musia zaručiť úplnú transparentnosť rozhodovacieho procesu EÚ a najvyššiu úroveň účasti občanov na tomto procese; domnieva sa, že je mimoriadne dôležité zabezpečiť, aby občania mohli brať subjekty s rozhodovacou právomocou na zodpovednosť, aby mohli v plnej miere uplatňovať svoje demokratické práva a mali prístup ku všetkým relevantným informáciám a dokumentom, najmä k tým, ktoré majú legislatívnu povahu, a to aj v priebehu legislatívneho procesu, ako sa stanovuje aj v judikatúre Súdneho dvora EÚ; zdôrazňuje, že inštitúcie, agentúry, orgány a úrady EÚ musia vo svojej interakcii so súkromnými zainteresovanými stranami zabezpečiť úplnú transparentnosť a dodržiavať najvyššie etické normy;
	7.	zdôrazňuje, že inštitúcie EÚ musia zaručiť úplnú transparentnosť rozhodovacieho procesu EÚ a najvyššiu primeranú úroveň účasti občanov na tomto procese; domnieva sa, že je mimoriadne dôležité zabezpečiť, aby občania mohli brať subjekty s rozhodovacou právomocou na zodpovednosť, aby mohli v plnej miere uplatňovať svoje demokratické práva a mali prístup ku všetkým relevantným informáciám a dokumentom, najmä k tým, ktoré majú legislatívnu povahu, ako sa stanovuje aj v judikatúre Súdneho dvora EÚ; zdôrazňuje, že inštitúcie, agentúry, orgány a úrady EÚ musia vo svojej interakcii so súkromnými zainteresovanými stranami zabezpečiť transparentnosť politických rokovaní a zároveň zohľadňovať potrebu ich účinného vedenia a dodržiavania najvyšších etických noriem;


Or. <Original>{EN}en</Original>
</Amend>
<Amend>Pozmeňujúci návrh		<NumAm>15</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 102, 104, 105 a 106</Compromise>
<DocAmend>Návrh uznesenia</DocAmend>
<Article>Odsek 9</Article>
	

	Návrh uznesenia
	Pozmeňujúci návrh

	9.	zdôrazňuje mimoriadny význam činností ombudsmanky pri zlepšovaní vyváženého zloženia expertných skupín Komisie, najmä poradnej skupiny pre odvetvie v rámci energetickej platformy EÚ, a to vzhľadom na veľkú dôležitosť sociálnych a environmentálnych otázok súvisiacich s energetickými politikami; vyjadruje hlboké poľutovanie nad tým, že Komisia sa rozhodla úplne vylúčiť zástupcov občianskej spoločnosti z tejto skupiny, čo odvetviam fosílnych palív poskytuje privilegovaný a nemonitorovaný prístup k tvorcom politík EÚ a zvyšuje ich vplyv na rozhodovací proces EÚ, čím sa podkopáva dôvera občanov, verejná kontrola a transparentnosť;
	9.	zdôrazňuje význam činností ombudsmanky pri zvyšovaní transparentnosti a zlepšovaní vyváženého zloženia expertných skupín Komisie, najmä poradnej skupiny pre odvetvie v rámci energetickej platformy EÚ, a to vzhľadom na veľkú dôležitosť hospodárskych, sociálnych a environmentálnych otázok súvisiacich s energetickými politikami; konštatuje, že Komisia sa rozhodla nezaradiť do tejto skupiny zástupcov občianskej spoločnosti; zastáva názor, že európska verejnosť by mala byť informovaná o profile všetkých členov expertných skupín;


Or. <Original>{EN}en</Original>
</Amend>
<Amend>Pozmeňujúci návrh		<NumAm>16</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 113 a 115</Compromise>
<DocAmend>Návrh uznesenia</DocAmend>
<Article>Odsek 11</Article>
	

	Návrh uznesenia
	Pozmeňujúci návrh

	11.	podporuje návrhy ombudsmanky na zlepšenie výboru pre kontrolu regulácie; považuje za nevyhnutné, aby členovia výboru pre kontrolu regulácie pri výbere svojich osvetových činností posúdili skutočné riziko neprípustného ovplyvňovania, ako aj to, ako verejnosť vníma ich nezávislosť, a aby sa vyhli stretnutiam s jednotlivými zástupcami záujmových skupín; vyzýva Komisiu, aby zabezpečila, že zloženie výboru pre kontrolu regulácie bude v plnej miere odrážať rozmanitosť odborných znalostí uvedených v jej súvisiacom oznámení, t. j. tri piliere udržateľného rozvoja, konkrétne makroekonomiku a mikroekonómiu, sociálnu politiku a politiku v oblasti životného prostredia, a aby jasne opísala kritériá, ktoré uplatňuje pri výbere členov výboru pre kontrolu regulácie, a to vzhľadom na kľúčovú úlohu tohto výboru a významný vplyv jeho stanovísk na rozhodovanie Komisie pri tvorbe právnych predpisov EÚ;
	11.	berie na vedomie návrhy ombudsmanky na zlepšenie výboru pre kontrolu regulácie; vyzýva Komisiu, aby zabezpečila, že zloženie výboru pre kontrolu regulácie bude v plnej miere odrážať rozmanitosť odborných znalostí uvedených v jej súvisiacom oznámení;


Or. <Original>{EN}en</Original>
</Amend>
<Amend>Pozmeňujúci návrh		<NumAm>17</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 118, 119, 120 a 121</Compromise>
<DocAmend>Návrh uznesenia</DocAmend>
<Article>Odsek 12</Article>
	

	Návrh uznesenia
	Pozmeňujúci návrh

	12.	oceňuje vyšetrovania ombudsmanky týkajúce sa spôsobu, akým Komisia pripravila návrh na zmenu právnych predpisov týkajúcich sa spoločnej poľnohospodárskej politiky; vyjadruje poľutovanie nad tým, že Komisia pri príprave daného návrhu nevykonala posúdenie vplyvu, rozhodla sa nekonzultovať s environmentálnymi organizáciami a náležite nekonzultovala ani so širokou verejnosťou; vyjadruje hlboké poľutovanie nad tým, že Komisia sa rozhodla oslabiť environmentálne požiadavky SPP bez komplexného preskúmania dostupných dôkazov, a to s cieľom zabezpečiť, aby nové pravidlá neohrozili ciele EÚ v oblasti životného prostredia a klímy a udržateľnosť poľnohospodárstva EÚ z dlhodobého hľadiska, čo je v rozpore so zásadou rozhodovania založeného na dôkazoch, ako sa stanovuje v jej usmerneniach a v súbore nástrojov pre lepšiu právnu reguláciu, ako aj v judikatúre;
	12.	berie na vedomie prebiehajúce vyšetrovanie ombudsmanky týkajúce sa spôsobu, akým Komisia pripravila návrh na zmenu právnych predpisov týkajúcich sa spoločnej poľnohospodárskej politiky bez posúdenia vplyvu a s obmedzenými konzultáciami so zainteresovanými stranami, najmä s poľnohospodármi; zdôrazňuje potrebu dodržiavať zásady rozhodovania založeného na dôkazoch, ktoré sú zakotvené v usmerneniach a súbore nástrojov Komisie pre lepšiu právnu reguláciu, ako aj v judikatúre;


Or. <Original>{EN}en</Original>
</Amend>
<Amend>Pozmeňujúci návrh		<NumAm>18</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 125, 126 a 127</Compromise>
<DocAmend>Návrh uznesenia</DocAmend>
<Article>Odsek 13</Article>
	

	Návrh uznesenia
	Pozmeňujúci návrh

	13.	oceňuje mimoriadnu úsilie, ktoré ombudsmanka vynakladá pri naliehaní na Komisiu, aby zaručila úplné a zmysluplné začlenenie všetkých zainteresovaných strán v sociálnej a environmentálnej oblasti do svojho rozhodovacieho procesu, pričom taktiež pomáha zabrániť tomu, aby bol rozhodovací proces neprimerane ovplyvňovaný priemyslom;
	13.	oceňuje úsilie, ktoré ombudsmanka vynakladá pri naliehaní na Komisiu, aby zaručila účasť všetkých zainteresovaných strán v hospodárskej, sociálnej a environmentálnej oblasti do svojho rozhodovacieho procesu, a pri pomoci zabezpečiť integritu rozhodovacieho procesu;


Or. <Original>{EN}en</Original>
</Amend>
<Amend>Pozmeňujúci návrh		<NumAm>19</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 130, 132, 133, 134 a 135</Compromise>
<DocAmend>Návrh uznesenia</DocAmend>
<Article>Odsek 14</Article>
	

	Návrh uznesenia
	Pozmeňujúci návrh

	14.	považuje za nevyhnutné, aby Komisia v plnej miere a dôsledne vykonávala návrhy ombudsmanky na zlepšenie riešenia potenciálnych konfliktov záujmov týkajúcich sa jej komisárov, a to najmä s cieľom zabezpečiť, aby bol až do prijatia konečného rozhodnutia o existencii konfliktu záujmov pozastavený každý rozhodovací proces pod priamym alebo nepriamym dohľadom príslušného(-ých) komisára(-ov) a aby boli príslušné oddelenia včas informované o podozreniach a mohli tak čo najskôr začať preskúmanie akéhokoľvek príslušného prebiehajúceho rozhodovacieho procesu alebo ho mohli pozastaviť;
	14.	považuje za nevyhnutné, aby Komisia zohľadnila návrhy ombudsmanky na zlepšenie riešenia konfliktov záujmov týkajúcich sa jej komisárov, s cieľom zabezpečiť integritu rozhodovacieho procesu; v tejto súvislosti zdôrazňuje prínos ombudsmanky k zvyšovaniu etiky a transparentnosti inštitúcií EÚ v súvislosti s politikou týkajúcou sa javu otáčavých dverí, s obdobiami, počas ktorých sa osoba musí vyhýbať akýmkoľvek konfliktom záujmov, a s potenciálnymi konfliktmi záujmov v prípadoch týkajúcich sa bývalých komisárov a bývalých vedúcich pracovníkov inštitúcií alebo agentúr EÚ, ktorí nastupujú na nové pracovné miesta v súkromnom sektore;


Or. <Original>{EN}en</Original>
</Amend>
<Amend>Pozmeňujúci návrh		<NumAm>20</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 136, 138 a 139</Compromise>
<DocAmend>Návrh uznesenia</DocAmend>
<Article>Odsek 15</Article>
	

	Návrh uznesenia
	Pozmeňujúci návrh

	15.	zdôrazňuje skutočnosť, že prístup verejnosti k dokumentom inštitúcií EÚ je základným právom stanoveným v zmluvách EÚ a zohráva kľúčovú úlohu pri zabezpečovaní transparentného fungovania inštitúcií EÚ, čím sa posilňuje legitimita Únie a dôvera verejnosti v EÚ; očakáva, že Komisia výrazne zlepší vybavovanie žiadostí o prístup verejnosti k dokumentom, a to aj včasným vykonaním všetkých odporúčaní ombudsmanky, čím v praxi preukáže, že transparentnosť je pravidlom, ktorým sa riadi, a základnou prioritou; domnieva sa, že ak budú značné oneskorenia Komisie pri spracúvaní žiadostí o prístup verejnosti k dokumentom pretrvávať, bude potrebné podať proti nej žalobu na Súdny dvor EÚ z dôvodu porušovania zmlúv vrátane článku 15 ods. 3 ZFEÚ o práve občanov EÚ a osôb s pobytom v EÚ na prístup k dokumentom;
	15.	zdôrazňuje skutočnosť, že prístup verejnosti k dokumentom inštitúcií EÚ je základným právom stanoveným v zmluvách EÚ a zohráva kľúčovú úlohu pri zabezpečovaní transparentného fungovania inštitúcií EÚ, čím sa posilňuje legitimita Únie a dôvera verejnosti v EÚ, a to aj včasným vykonaním všetkých odporúčaní ombudsmanky, čím v praxi preukáže, že transparentnosť je pravidlom, ktorým sa riadi, a základnou prioritou; vyzýva Komisiu, aby zlepšila spôsob, akým vybavuje takéto žiadosti, s cieľom riešiť systémové oneskorenia, a to aj s použitím digitálnych nástrojov a zjednodušených postupov; zdôrazňuje, že právo občanov na prístup verejnosti k informáciám sa vzťahuje na písomné fyzické a elektronické dokumenty, ako aj na zvukové a audiovizuálne záznamy súvisiace s politikami, činnosťami a rozhodnutiami inštitúcií EÚ, a pripomína, že textové správy a rýchle správy súvisiace s prácou sa podľa nariadenia (ES) č. 1049/2001 považujú za „dokumenty“;


Or. <Original>{EN}en</Original>
</Amend>
<Amend>Pozmeňujúci návrh		<NumAm>21</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 141 a 143</Compromise>
<DocAmend>Návrh uznesenia</DocAmend>
<Article>Odsek 16</Article>
	

	Návrh uznesenia
	Pozmeňujúci návrh

	16.	vyjadruje poľutovanie nad tým, že Rada a Komisia v mnohých prípadoch odmietli zverejniť legislatívne dokumenty, pričom použili vágne, abstraktné a nepodložené argumenty alebo sa opierali o odôvodnenie, ktoré už Súdny dvor EÚ zamietol; oceňuje kľúčovú prácu ombudsmanky v tejto oblasti, ktorej cieľom je zabezpečiť, aby príslušné inštitúcie EÚ pohotovo zverejňovali legislatívne dokumenty, a zdôrazňuje, že prístup verejnosti k dokumentom sa môže zamietnuť len za skutočne výnimočných okolností;
	16.	poznamenáva, že Rada a Komisia odmietli zverejniť legislatívne dokumenty, pričom sa opierali o odôvodnenie, ktoré už Súdny dvor EÚ zamietol; oceňuje kľúčovú prácu ombudsmanky v tejto oblasti, ktorej cieľom je zabezpečiť, aby príslušné inštitúcie EÚ pohotovo zverejňovali legislatívne dokumenty, a zdôrazňuje, že prístup verejnosti k dokumentom sa môže zamietnuť len za skutočne výnimočných okolností;


Or. <Original>{EN}en</Original>
</Amend>
<Amend>Pozmeňujúci návrh		<NumAm>22</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 150, 151 a 152</Compromise>
<DocAmend>Návrh uznesenia</DocAmend>
<Article>Odsek 17</Article>
	

	Návrh uznesenia
	Pozmeňujúci návrh

	17.	zdôrazňuje, že agentúra Frontex musí v plnej miere dodržiavať základné práva vo všetkých svojich činnostiach vrátane priameho či nepriameho zapojenia sa do pátracích a záchranných operácií a plne a dôsledne musí dodržiavať príslušné medzinárodné právo v oblasti ľudských práv; zdôrazňuje, že podľa platného právneho rámca EÚ a medzinárodného právneho rámca sú členské štáty povinné poskytnúť pomoc každému plavidlu alebo osobe v núdzi na mori, a to bez ohľadu na štátnu príslušnosť alebo postavenie danej osoby alebo na okolnosti, za ktorých bola nájdená;
	17.	zdôrazňuje, že agentúra Frontex musí fungovať v rámci ustanovení zakotvených v jej nariadení vrátane povinností súvisiacich so základnými právami, ako aj s príslušným medzinárodným právom; berie na vedomie reformu mandátu agentúry Frontex, ktorú ohlásila predsedníčka Komisie na rok 2026; očakáva, že posilnením mandátu, zdrojov a rozpočtu agentúry Frontex by sa zabezpečilo, že agentúra bude môcť vykonávať svoju prácu za najlepších možných podmienok s cieľom lepšie podporovať členské štáty, a to aj pri pátracích a záchranných operáciách;


Or. <Original>{EN}en</Original>
</Amend>
<Amend>Pozmeňujúci návrh		<NumAm>23</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 161, 162, 165 a 170</Compromise>
<DocAmend>Návrh uznesenia</DocAmend>
<Article>Odsek 19</Article>
	

	Návrh uznesenia
	Pozmeňujúci návrh

	19.	zdôrazňuje, že ombudsmanka kritizovala Komisiu za jej nedostatočnú transparentnosť, pokiaľ ide o informácie o ľudských právach, na ktoré sa odvolávala pred podpísaním memoranda o porozumení medzi EÚ a Tuniskom, a že vyjadrila znepokojenie nad absenciou predchádzajúceho posúdenia vplyvu na ľudské práva, najmä pokiaľ ide o pilier tohto memoranda zameraný na migráciu a mobilitu; očakáva, že Komisia včas vykoná všetky návrhy ombudsmanky na zlepšenie, pričom bude uplatňovať najúčinnejšie opatrenia a dodržiavať najvyššie normy ochrany ľudských práv vo všetkých otázkach súvisiacich s migráciou;
	19.	berie na vedomie záväzok ombudsmanky dodržiavať základné práva; konštatuje, že ombudsmanka požiadala o väčšiu transparentnosť, pokiaľ ide o informácie o ľudských právach, ktoré posudzovala pred podpísaním memoranda o porozumení medzi EÚ a Tuniskom;


Or. <Original>{EN}en</Original>
</Amend>
<Amend>Pozmeňujúci návrh		<NumAm>24</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 175 a 176</Compromise>
<DocAmend>Návrh uznesenia</DocAmend>
<Article>Odsek 20</Article>
	

	Návrh uznesenia
	Pozmeňujúci návrh

	20.	kritizuje, že Komisia sa odmietla riadiť odporúčaním ombudsmanky poskytnúť verejnosti väčší prístup k dokumentom týkajúcim sa vypracúvania návrhu právnych predpisov o boji proti sexuálnemu zneužívaniu detí, čím zlyhala pri zabezpečení toho, aby si občania mohli overiť, či konala nezávisle a výlučne vo verejnom záujme;
	20.	vyjadruje poľutovanie nad tým, že Komisia sa odmietla riadiť odporúčaním ombudsmanky poskytnúť verejnosti väčší prístup k dokumentom týkajúcim sa vypracúvania návrhu právnych predpisov o boji proti sexuálnemu zneužívaniu detí; pripomína, že občania by mali mať možnosť kontrolovať prácu Komisie na legislatívnych návrhoch; zdôrazňuje, že transparentnosť má v tejto súvislosti osobitný význam, keďže návrh sa priamo týka ochrany detí, základných práv občanov a súkromného života;


Or. <Original>{EN}en</Original>
</Amend>
<Amend>Pozmeňujúci návrh		<NumAm>25</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 178, 181, 182 a 183</Compromise>
<DocAmend>Návrh uznesenia</DocAmend>
<Article>Odsek 21</Article>
	

	Návrh uznesenia
	Pozmeňujúci návrh

	21.	oceňuje rozhodnutie ombudsmanky začať vyšetrovanie spôsobu, akým Komisia vykonávala cielený zber údajov o vplyve populácie vlka v EÚ; vyjadruje poľutovanie nad tým, že Komisia citovala správu osobitnej skupiny Iniciatívy pre veľké mäsožravce v Európe s cieľom odôvodniť zníženie úrovne právnej ochrany vlkov v EÚ, hoci predtým vyjadrila na základe tej istej správy nesúhlas s návrhom rovnakej povahy a v populácii vlkov neboli zaznamenané žiadne výrazné zmeny; vyjadruje hlboké znepokojenie nad tým, že rozhodnutie o znížení stupňa ochrany vlkov nemá žiadny spoľahlivý vedecký základ, čo ešte zhoršuje skutočnosť, že verejnosť nemala žiadny prístup k príslušným dokumentom a že sa nevynaložilo dostatočné úsilie na vykonanie primeraných preventívnych opatrení, čo je v rozpore s ustanoveniami Bernského dohovoru4; obáva sa, že toto rozhodnutie vytvorilo znepokojujúci precedens ohrozujúci celkový prístup k cieľom ochrany a riadeniu voľne žijúcich živočíchov a prirodzených biotopov;
	21.	berie na vedomie rozhodnutie ombudsmanky začať vyšetrovanie toho, ako Komisia vykonávala zber údajov o vplyve populácie vlka v EÚ; konštatuje však, že v súlade so štatútom ombudsmana muselo byť vyšetrovanie uzavreté z dôvodu prebiehajúceho konania na Súdnom dvore Európskej únie (T-634/24), v ktorom boli vznesené rovnaké otázky; zdôrazňuje, že je dôležité, aby sa každé rozhodnutie týkajúce sa stupňa právnej ochrany vlkov zakladalo na vedeckých dôkazoch a ochrane vidieckych komunít;

	_________________
	

	4 Dohovor o ochrane európskych voľne žijúcich organizmov a prírodných stanovíšť.
	


Or. <Original>{EN}en</Original>
</Amend>
<Amend>Pozmeňujúci návrh		<NumAm>26</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 188, 190, 191, 192 a 193</Compromise>
<DocAmend>Návrh uznesenia</DocAmend>
<Article>Odsek 22</Article>
	

	Návrh uznesenia
	Pozmeňujúci návrh

	22.	víta sériu návrhov ombudsmanky, ktoré adresovala Komisii v súvislosti so zlepšením transparentnosti v Rade EÚ – USA pre obchod a technológie slúžiacej ako fórum na koordináciu prístupov a prehĺbenie obchodných, hospodárskych a technologických vzťahov; domnieva sa, že odporúčania ombudsmanky sa musia urýchlene vykonať a musia byť spojené s dodatočnými právne záväznými požiadavkami na dodržiavanie najvyšších noriem transparentnosti a zodpovednosti, a to najmä vzhľadom na nedávnu výrazne poškodzujúcu politickú dohodu Komisie o ďalšom zvyšovaní závislosti EÚ od Spojených štátov v rôznych kritických odvetviach vrátane obrany, umelej inteligencie a fosílnych palív v kombinácii so záväzkami oslabiť právne predpisy EÚ v oblasti energetiky, čo poškodzuje Európsku zelenú dohodu a vytvára nepriaznivú nerovnováhu pre potravinárske a poľnohospodárske odvetvie v EÚ;
	22.	víta sériu návrhov ombudsmanky, ktoré adresovala Komisii v súvislosti so zlepšením transparentnosti v Rade EÚ – USA pre obchod a technológie slúžiacej ako fórum na koordináciu prístupov a prehĺbenie obchodných, hospodárskych a technologických vzťahov; domnieva sa, že odporúčania ombudsmanky sa musia vykonať urýchlene, aby sa dodržali najvyššie normy transparentnosti a zodpovednosti;


Or. <Original>{EN}en</Original>
</Amend>
<Amend>Pozmeňujúci návrh		<NumAm>27</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 122, 145 a 200</Compromise>
<DocAmend>Návrh uznesenia</DocAmend>
<Article>Odsek 22 a (nový)</Article>
	

	Návrh uznesenia
	Pozmeňujúci návrh

	
	22a.‏	oceňuje sériu návrhov ombudsmanky s cieľom pomôcť Komisii zabezpečiť, aby používanie umelej inteligencie pri jej rozhodovaní bolo naďalej zodpovedné; zdôrazňuje, že je potrebné, aby inštitúcie EÚ zabezpečili, aby používanie systémov umelej inteligencie zostalo pod účinným ľudským dohľadom a bolo v súlade so zásadami transparentnosti, zodpovednosti a základných práv; domnieva sa, že rozhodovanie by sa nemalo delegovať na tieto systémy; zdôrazňuje, že je dôležité poskytnúť primeranú odbornú prípravu verejným činiteľom zodpovedným za ľudský dohľad nad umelou inteligenciou, aby vedeli náležite vyhodnocovať riziká a overovať výsledky vytvorené umelou inteligenciou; nabáda Komisiu, aby zvýšila transparentnosť jasným oznamovaním informácií o budúcich projektoch umelej inteligencie a aby uskutočnila verejné konzultácie o vývoji nových nástrojov umelej inteligencie; vyzýva ombudsmanku, aby naďalej monitorovala vývoj v tejto oblasti;


Or. <Original>{EN}en</Original>
</Amend>
<Amend>Pozmeňujúci návrh		<NumAm>28</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromisný pozmeňujúci návrh, ktorý nahrádza pozmeňujúce návrhy 146, 197 a 204</Compromise>
<DocAmend>Návrh uznesenia</DocAmend>
<Article>Odsek 23 a (nový)</Article>
	

	Návrh uznesenia
	Pozmeňujúci návrh

	
	23a.‏	so znepokojením berie na vedomie nedostatky vo fungovaní Európskeho úradu pre výber pracovníkov (EPSO), ktoré zistila ombudsmanka; je znepokojený závermi ombudsmanky o viacerých prípadoch, keď sa úrad EPSO dopustil nesprávneho úradného postupu v dôsledku svojho zlyhania pri vybavovaní sťažností uchádzačov, najmä pokiaľ ide o postupy testovania na diaľku a nedostatky platforiem, pričom sťažovateľom často poskytoval protichodné informácie, nepreukázal dostatočnú flexibilitu a prijímal neprimerané rozhodnutia; vyzýva úrad EPSO, aby prijal všetky potrebné opatrenia na urýchlenú nápravu všetkých nedostatkov s cieľom obnoviť integritu, transparentnosť a zodpovednosť postupov prijímania zamestnancov;


Or. <Original>{EN}en</Original>
</Amend>
</RepeatBlock-Amend>

